stanford-oval/wikipedia huggingface dataset:
หุย

| --- | --- |
ชาวหุยหน้ามัสยิดต้าชิงเจิน
ภูมิภาคที่มีประชากรอย่างมีนัยสำคัญ
เขตปกครองตนเองหนิงเซี่ยหุย มณฑลกานซู มณฑลชิงไห่ เขตปกครองตนเองซินเจียงอุยกูร์ ปักกิ่ง เขตปกครองตนเองมองโกเลียใน มณฑลเหอเป่ย มณฑลยูนนาน   สาธารณรัฐประชาชนจีน
ภาษา
ภาษาจีน
ศาสนา
ศาสนาอิสลาม
ชาวหุย (จีน:回族; พินอิน:Huízú, อาหรับ:هوي) เป็นมุสลิมกลุ่มหนึ่งในประเทศจีน มีประชากร 9.82 ล้านคน มีประชากรเพียงหนึ่งในสามของประชากรทั้งหมดในเขตปกครองตนเองหุยหนิงเซี่ย ชาวหุยก็คือชาวจีนที่นับถือศาสนาอิสลาม ชาวหุยส่วนใหญ่จะอาศัยอยู่บริเวณพื้นที่ทุรกันดารทางตอนใต้ของเขตปกครองตนเอง ถึงแม้ว่าชาวหุยจะเป็นมุสลิม นับถืออิสลาม แต่ในปัจจุบันการแยกความแตกต่างของชาวหุยกับชาวจีนฮั่นโดยใช้ศาสนาค่อนข้างจะยากอยู่ ชาวหุยที่เป็นผู้ชายจะสวมหมวกสีขาว ส่วนผู้หญิงชาวหุยบางคนในปัจจุบันยังคงใส่ม่านบังหน้า แต่ในประเทศไทยชาวจีนที่นับถืออิสลาม จะเรียกว่า "จีนฮ่อ" ในพม่าจะเรียกว่า "ปันทาย" (Panthay, พม่า: ပန်းသေး, ปั๊งเฑ้) และชาวจีนมุสลิมที่อยู่ในเอเชียกลางจะถูกเรียกว่า "ดันกัน" (Dungans;дунгане)
ประวัติ

ชาวหุย สืบเชื้อสายมาจากมุสลิมชาวเปอร์เซีย อาหรับ และเอเชียกลาง ที่อพยพเข้ามาในจักรวรรดิจีนในฐานะทูตการเมือง ทหาร และพ่อค้า ตั้งแต่ศตวรรษที่ 8 บรรพบุรุษของชาวหุยจึงมีบทบาทสำคัญต่อเศรษฐกิจของจีน โดยเฉพาะบนเส้นทางสายไหมในภาคตะวันตกเฉียงเหนือ และเมืองท่าแถบชายฝั่งตะวันออกเฉียงใต้ของจีน พ่อค้ามุสลิมนำสินค้ามีค่า เทคโนโลยีใหม่ และความมั่งคั่งสู่จักรวรรดิจีน เช่น เครื่องเทศ งาช้าง เพชรนิลจินดา พวกเขายังเผยแพร่เทคโนโลยีที่ก้าวหน้า ความรู้ด้านดาราศาสตร์ และการแพทย์สู่สังคมจีน ถึงแม้ว่าทางราชสำนักจีนได้จำกัดการค้าและการตั้งบ้านเรือนของชาวมุสลิมไว้ในจัตุรัสชาวต่างชาติเท่านั้น แต่ก็อนุญาตให้พ่อค้ามุสลิมแต่งกายได้อย่างอิสระ รับประทานอาหารและปฏิบัติศาสนกิจได้อย่างเสรี พ่อค้ามุสลิมจำนวนมากยึดประเทศจีนเป็นสถานที่ค้าขายและเริ่มก่อร่างสร้างครอบครัวที่นี่ พวกเขาจำนวนมากหัดพูดภาษาจีนและตั้งถิ่นฐานในประเทศจีนอย่างถาวร พ่อค้าบางคนแต่งงานกับสาวชาวฮั่นที่เปลี่ยนมารับอิสลาม ลูกหลานที่สืบเชื้อสายต่อมาจากพวกเขาจึงพูดภาษาจีน และได้วางรากฐานชุมชนจีนมุสลิมที่กระจัดกระจายออกไปทั่วประเทศจีน
หลายศตวรรษผ่านไป ชาวมุสลิมถูกกลืนเข้าไปในสังคมจีน หลังจีนเปลี่ยนแปลงการปกครองเป็นระบอบคอมมิวนิสต์ รัฐบาลได้แบ่งมุสลิมออกเป็น 10 เชื้อชาติ กลุ่มที่ใหญ่ที่สุดคือ ชาวหุย ซึ่งต่างจากชนกลุ่มน้อยอื่น ๆ ตรงที่ไม่มีภาษาเป็นของตัวเอง ชาวหุยพูดภาษาจีนกลางของชาวฮั่น พวกเขาเหมือนกับชนกลุ่มน้อยมุสลิมกลุ่มอื่น ๆ ตรงที่นับถืออิสลามเท่านั้น
ชาวหุยมักถูกมองในเรื่องของความไม่เคร่งครัดเกี่ยวกับพิธีการทางศาสนา อิหม่ามหญิง หรือ อะฮง มีให้เห็นเป็นจำนวนมากในเขตปกครองตนเองหนิงเซี่ยหุย ชาวหุยเริ่มให้ความสำคัญเกี่ยวกับการแต่งกายแบบอิสลามมากขึ้นทั้งชายและหญิง แต่อย่างไรก็ตามในประเทศจีนได้ห้ามมิให้อิหม่ามจากต่างประเทศเข้ามาสอนศาสนาเพื่อความมั่นคงของรัฐ
ดูเพิ่ม

จีนฮ่อ
มัสยิดบ้านฮ่อ
อัลญะซีเราะฮ์อิงกลิช

อัลญะซีเราะฮ์อิงกลิช (อาหรับ: الجزيرة الإنجليزية) คือ สถานีโทรทัศน์ที่ให้บริการข่าวภาคภาษาอังกฤษตลอด 24 ชั่วโมง เป็นสถานีโทรทัศน์ภาคภาษาอังกฤษแห่งแรกที่มีสำนักงานใหญ่ตั้งอยู่ในตะวันออกกลาง คือที่กรุงโดฮา ประเทศกาตาร์ ซึ่งเป็นสถานีโทรทัศน์ที่มีขนาดใหญ่เป็น 1 ใน 3 ของสถานีโทรทัศน์ทั่วโลก และเป็นสถานีข่ายของสถานีโทรทัศน์อัลญะซีเราะฮ์ ภาคภาษาอาหรับ
ซึ่งอัลญะซีเราะฮ์อิงกลิช ออกอากาศรายการประเภทข่าวสารและบทวิเคราะห์ สารคดี การอภิปรายสด สถานการณ์ปัจจุบัน และข่าวกีฬา และได้รับการยกย่องว่าเป็นสถานีโทรทัศน์แห่งแรกของโลกที่ใช้ระบบโทรทัศน์ความละเอียดสูง (High-definition Television หรือ HDTV) โดยมีจุดมุ่งหมายคือการเผยแพร่เสียงสะท้อนจากโลกอาหรับและเป็นสถานีโทรทัศน์ที่ออกอากาศด้วยมุมมองที่เป็นสากลไปยังผู้ชมกว่า 1 ล้านคนทั่วโลกที่สามารถสื่อสารภาษาอังกฤษได้ โดยปราศจากมุมมองจากโลกตะวันตก และสับเปลี่ยนที่ตั้งหน่วยการจัดการด้านข่าวไปตามศูนย์ออกอากาศต่าง ๆ ทั้งในโดฮา กัวลาลัมเปอร์ ลอนดอน และวอชิงตัน ดี.ซี. ตามแนวคิด "following the sun." เพื่อบอกเล่าเรื่องราวที่ไม่ถูกพูดถึง นำเสนอเรื่องราวความขัดแย้ง การสร้างการรับรู้ที่น่าท้าทาย และกำหนดวาระทิศทางข่าว เป็นสะพานเชื่อมความเข้าใจระหว่างวัฒนธรรม เปิดมุมมองการรับรู้ข้อมูลข่าวสารที่แตกต่างไปจากตะวันตก
ช่องทางการรับชม

ในประเทศไทยสามารถรับชมอัลญะซีเราะฮ์อิงกลิชได้ผ่านทางช่องทางดังต่อไปนี้
ทรูวิชั่นส์ ช่องหมายเลข 789 ทุกแพ็กเกจในระบบเคเบิลใยแก้ว (ออกอากาศในระบบภาพความคมชัดมาตรฐาน)
แอพพลิเคชั่นทรูไอดี และเครื่องรับอินเทอร์เน็ตทีวี TrueID TV ช่อง 789 (เมื่อสมัครแพ็กเกจทรูไอดี แฮปปี้แฟมิลี่ แบบรายครั้ง 30 วัน หรือเชื่อมต่อกับทรูวิชั่นส์สมาร์ทการ์ดแล้ว)
เอไอเอสเพลย์
เคเบิลทีวีท้องถิ่นที่ให้บริการช่องนี้ (ติดต่อกับผู้ให้บริการโดยตรง)
ออนไลน์สตรีมมิ่งสดผ่านยูทูบ ช่อง Al Jazeera English (สามารถเข้าชมได้ฟรี)
เว็บไซต์ และแอพพลิเคชั่นอัลญะซีเราะฮ์อิงกลิช (สามารถเข้าชมได้ฟรี)
อาโลร์เซอตาร์

| อาโลร์เซอตาร์ Alor Setar |
| --- | --- |
นครและเมืองหลวงของรัฐ
นครอาโลร์เซอตาร์ Bandaraya Alor Setar
การถอดเสียงอักษรอื่น ๆ
 • ยาวี: الور ستار
 • จีนตัวย่อ: 亚罗士打
 • ทมิฬ: அலோர் சேதார்
ภาพถ่ายทางอากาศ มองจากหอคอยอาโลร์เซอตาร์
   ธง ตรา
คำขวัญ: Bandaraya Warisan Dalam Taman
th
อาโลร์เซอตาร์ที่ตั้งของอาโลร์เซอตาร์ในรัฐเกอดะฮ์แสดงแผนที่รัฐเกอดะฮ์อาโลร์เซอตาร์อาโลร์เซอตาร์ (มาเลเซียตะวันตก)แสดงแผนที่มาเลเซียตะวันตกอาโลร์เซอตาร์อาโลร์เซอตาร์ (ประเทศมาเลเซีย)แสดงแผนที่ประเทศมาเลเซีย
พิกัด: 06°07′06″N 100°22′10″E﻿ / ﻿6.11833°N 100.36944°E﻿ / 6.11833; 100.36944
ประเทศ:  มาเลเซีย
รัฐ:  เกอดะฮ์ (ไทรบุรี)
อำเภอ: โกตาเซอตาร์
ก่อตั้ง: ค.ศ. 1735
สถานะเมืองหลวงของรัฐ: 24 พฤษภาคม ค.ศ. 1888
สถานะเทศบาล: 1 กุมภาพันธ์ ค.ศ. 1978
สถานะนคร: 21 ธันวาคม ค.ศ. 2003
ผู้ก่อตั้ง: สุลต่านมูฮัมหมัด จีวา ไซนัล อาดิลีนที่ 2
การปกครอง
 • ประเภท: สภานคร
 • องค์กร: สภานครอาโลร์เซอตาร์
 • นายกเทศมนตรี: Dato' Haji Mohd Yusri Haji Md Daud (ตั้งแต่สิงหาคม ค.ศ. 2022)
พื้นที่
 • นคร: 666.0 ตร.กม. (257.14 ตร.ไมล์)
ความสูง: 7 เมตร (23 ฟุต)
ประชากร (ค.ศ. 2020)
 • นคร: 417,800 คน
 • ความหนาแน่น: 982.00 คน/ตร.กม. (2,543.4 คน/ตร.ไมล์)
 • รวมปริมณฑล: 839,400 คน
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 05xxx
รหัสโทรศัพท์: +6047
เว็บไซต์: www.mbas.gov.my
อาโลร์เซอตาร์ (มลายู: Alor Setar; ยาวี: الور ستار) หรือเอกสารไทยเรียก เมืองไทร เป็นเมืองหลวงของรัฐเกอดะฮ์ (ไทรบุรี) และเป็นศูนย์กลางการบริหารราชการของรัฐและมีรัฐมนตรีสูงสุด (Menteri Besar) เป็นผู้นำรัฐบาล ชื่อของรัฐนี้นั้นมีต้นกำเนิดมาจากคำว่า “Alor” (สายน้ำเล็ก ๆ) และ “Setar” (มะปราง) ด้วยคุณลักษณะที่ผสมผสานกันของความเป็นชนบทและอารยธรรม ก่อให้เกิดภาพลักษณ์ที่สอดคล้องกันอย่างลงตัว
อัซรีนัซ มัซฮาร์

| อัซรีนัซ มัซฮาร์ |
| --- | --- |
เกิด: อัซรีนัซ มัซฮาร์ บินตี ฮากิม มัซฮาร์ 23 กันยายน พ.ศ. 2522 (45 ปี) กัวลาลัมเปอร์ ประเทศมาเลเซีย
สัญชาติ: มาเลเซีย
อาชีพ: ผู้ประกาศข่าว
คู่สมรส: สุลต่านฮัสซานัล บลกียะฮ์ (พ.ศ. 2548–2553) ไฟรซ คาน อับดุล ฮามิด (พ.ศ. 2561–ปัจจุบัน)
บุตร: เจ้าชายอับดุล วาคีล เจ้าหญิงอามีระฮ์ วาร์ดาตุล อารีซียา มาลายีคา อาทีรา เมดีนะฮ์
บิดามารดา: ฮากิม มัซฮาร์ มูฮัมมัด โจฮาร์ เฟาซียะฮ์ อับดุลละฮ์ มันซูร์
อัซรีนัซ มัซฮาร์ บินตี ฮากิม มัซฮาร์ (มลายู: Azrinaz Mazhar binti Hakim Mazhar; เกิด 23 กันยายน พ.ศ. 2522) หรือชื่อในอดีต เจ้าหญิงอัซรีนัซ มัซฮาร์ พระชายาฯ เป็นอดีตผู้ประกาศข่าวชาวมาเลเซีย และอดีตพระชายาคนที่สามของสุลต่านฮัสซานัล บลกียะฮ์ สุลต่านแห่งบรูไน ต่อมาถูกถอดจากอิสริยยศทั้งหมดหลังการหย่า
ประวัติ

อัซรีนัซ มัซฮาร์ หรือชื่อเล่นว่า นัซ เกิดเมื่อวันที่ 23 กันยายน พ.ศ. 2522 ที่กัวลาลัมเปอร์ ประเทศมาเลเซีย เป็นบุตรคนที่สองของฮากิม มัซฮาร์ กับเฟาซียะฮ์ อับดุลละฮ์ สำเร็จการศึกษาจากสถาบันมีเดียอินเตอร์กราฟมาเลเซีย สาขาวิทยุกระจายเสียง
เธอมีชื่อเสียงจากการเป็นผู้ประกาศข่าวในสถานีโทรทัศน์ TV3 ของประเทศมาเลเซีย จนเธอได้รับรางวัลนักข่าวที่มีศักยภาพมากที่สุดของ TV3 ใน พ.ศ. 2543 และได้รับรางวัลศิษย์เก่าดีเด่นจากสถาบันมีเดียอินเตอร์กราฟใน พ.ศ. 2545 และเธอได้ลาออกจากการทำงานเมื่อวันที่ 3 พฤษภาคม พ.ศ. 2548 โดยได้ทิ้งท้ายไว้ว่า "ดิฉันต้องการก้าวเดินออกไปเผชิญสิ่งใหม่ ๆ"
ชีวิตส่วนตัว

อัซรีนัซพบกับสุลต่านฮัสซานัล บลกียะฮ์ ครั้งแรกเมื่อเธอเดินทางไปยังประเทศบรูไนเมื่อสองปีก่อนการสมรส ซึ่งสหายของเธอได้อ้างว่า "เมื่อพระองค์ทอดพระเนตรเห็นอัซรินัซเพียงแค่แวบเดียวก็ตกหลุมรักเธอทันที นับจากนั้นพระองค์ก็ดูเธออ่านข่าวทางโทรทัศน์ที่ทีวีช่อง 3 อยู่เสมอ" งานอภิเษกสมรสของทั้งสองถูกจัดขึ้นอย่างเงียบ ๆ  ที่กัวลาลัมเปอร์ ภายในงานได้รับการคุ้มกันอย่างหนาแน่น ผู้เข้าไปในงานถูกห้ามมิให้พกกล้องเข้าไป และจะต้องถูกค้นร่างกายอย่างละเอียด หลังการอภิเษกสมรสครั้งนั้นทำให้ได้รับการสถาปนาเป็น เจ้าหญิงอัซรินัซ มัซฮาร์ พระชายาฯ เธอได้ให้ประสูติกาลพระโอรส-ธิดาสองพระองค์ คือ เจ้าชายอับดุล วากีล (ประสูติ 1 มิถุนายน พ.ศ. 2549) และเจ้าหญิงอามีระห์ วาร์ดาตุล (ประสูติ 28 มกราคม พ.ศ. 2551)
ความสัมพันธ์ของเธอกับสุลต่านบรูไนยุติลงเมื่อวันที่ 17 มิถุนายน พ.ศ. 2553 ซึ่งมีการประกาศออกทางโทรทัศน์ในช่องเรดิโอเทเลวิชันบรูไน ซึ่งในประกาศดังกล่าวได้กล่าวถึงการถอนพระอิสริยยศ และเครื่องราชอิสริยาภรณ์ทั้งหมดของเธอ ส่วนเหตุผลนั้น เป็น "เหตุผลพิเศษ" ที่ไม่มีการเปิดเผยรายละเอียดแต่อย่างใด ซึ่งก่อนหน้านี้สุลต่านฮัสซานัลทรงหย่ากับพระชายาองค์ที่สองคือ มาเรียม อับดุล อาซิซ อดีตพนักงานต้อนรับบนเครื่องบิน เมื่อ พ.ศ. 2546
อัซรีนัซสมรสใหม่กับไฟรซ คาน อับดุล ฮามิด (Fairos Khan Abdul Hamid) เมื่อวันที่ 1 พฤษภาคม พ.ศ. 2561 แขกรับเชิญในงานมีเพียงสมาชิกครอบครัว มิตรสนิท และบุคคลที่ญาติเชิญมาเท่านั้น ทั้งสองมีบุตรด้วยกันสองคน คือ อารีซียา มาลายีคา (Areesya Malaykha; เกิด 15 กันยายน พ.ศ. 2562) และอาทีรา เมดีนะฮ์ (Atheera Medinah; เกิด 26 มีนาคม พ.ศ. 2564)
อาปัมบาลิก

| --- | --- |
อาปัมบาลิกชิ้นใหญ่ในมาเลเซีย
ชื่ออื่น: Ban Jian Kuih, Chin Loong Pau, Martabak Manis, Terang Bulan, Apam Pulau Pinang, Kuih Haji
ประเภท: แพนเค้ก
แหล่งกำเนิด: มาเลเซีย
ส่วนผสมหลัก: แป้ง, น้ำร้อน, ผงฟู, โซดาไบคาร์บอเนต, น้ำตาล, ไข่, ถั่วลิสง, เนย
 ตำราอาหาร: อาปัมบาลิก   สื่อ: อาปัมบาลิก
อาปัมบาลิก (มลายู: apam balik) เป็นขนมชนิดหนึ่งในมาเลเซีย มีชื่อเรียกอีกหลายชื่อ เช่น Ban Jian Kuih, Chin Loong Pau, Martabak Manis, Terang Bulan, Apam Pulau Pinang หรือ Kuih Haji ในบางพื้นที่ เป็นขนมที่นิยมขายริมถนนทั่วมาเลเซีย ลักษณะขนมจะกรอบด้านนอก ขนมนี้แบบของเปอรานากันจะคล้ายเซอราบีของอินโดนีเซีย
ในพื้นที่ภาคใต้ของประเทศไทย มีขนมที่ลักษณะคล้ายอาปัมบาลิก เรียกตามภาษาท้องถิ่นว่า "ขนมปอดควาย" และชื่อที่เป็นที่รู้จักทั่วไป คือ "ขนมถังแตก"
แหล่งข้อมูลอื่น

Apam Balik (Malaysian Peanut Pancakes)
อำเภอโปะบะตีริ

โปะบะตีริ (พม่า: ပုဗ္ဗသီရိ) เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า เดิมเคยเป็นส่วนหนึ่งของภาคมัณฑะเลย์  ก่อนที่กระทรวงมหาดไทยจัดตั้งเป็นหนึ่งในอำเภอของเนปยีดอ เมืองหลวงใหม่ในวันที่ 26 พฤศจิกายน ค.ศ. 2008 สำมะโนพม่า ค.ศ. 2014 ระบุว่ามีประชากรในอำเภอนี้ 116,491 คน
หอพระแก้ว

| หอพระแก้ว |
| --- | --- |
หอพระแก้ว

ชื่อสามัญ: หอพระแก้ว
ที่ตั้ง: นครหลวงเวียงจันทน์
ประเภท: โบราณสถานคู่ประเทศลาว
ความพิเศษ: - สถานที่เคยประดิษฐานพระแก้วมรกต
จุดสนใจ: ชมวิหารหลวงเก่าที่เคยประดิษฐานพระแก้วมรกต และพิพิธภัณฑ์ภายในหอพระแก้ว
 สถานีย่อยพระพุทธศาสนา
หอพระแก้ว (ลาว: ຫໍພຣະແກ້ວ) เคยเป็นวัดในเวียงจันทน์ ประเทศลาว ตั้งอยู่ริมถนนเชษฐาธิราช ทางตะวันตกเฉียงใต้ของวัดสีสะเกด สร้างขึ้นใน พ.ศ. 2108 เพื่อประดิษฐานพระพุทธมหามณีรัตนปฏิมากร (พระแก้วมรกต) แต่สร้างใหม่หลายครั้ง ปัจจุบันข้างในเป็นพิพิธภัณฑ์ศิลปะทางศาสนาและร้านค้าขนาดเล็ก
ประวัติ

หอพระแก้วสร้างขึ้นใน พ.ศ. 2108–2109 ตามพระราชกระแสรับสั่งของสมเด็จพระไชยเชษฐาธิราชหลังย้ายเมืองหลวงจากหลวงพระบางมายังเวียงจันทน์ วัดนี้สร้างในเขตพระราชฐาน เพื่อประดิษฐานพระแก้วมรกตที่สมเด็จพระไชยเชษฐาธิราชอัญเชิญจากนครเชียงใหม่ เมืองหลวงของอาณาจักรล้านนา มายังหลวงพระบาง เนื่องจากวัดนี้เป็นสถานที่ส่วนพระองค์ จึงไม่มีพระสงฆ์จำวัด พระแก้วมรกตประดิษฐานที่วัดนี้เป็นเวลากว่า 200 ปี จนกระทั่ง พ.ศ. 2322 นครเวียงจันทน์ถูกกองทัพสยามที่นำโดยเจ้าพระยาจักรี (ผู้ก่อตั้งราชวงศ์จักรีแห่งประเทศไทย) ตีแตก กองทัพสยามอัญเชิญพระแก้วมรกตไปกรุงธนบุรีและวัดถูกทำลาย ปัจจุบัน พระพุทธรูปนี้ประดิษฐานที่วัดพระศรีรัตนศาสดาราม กรุงเทพมหานคร และถือเป็นสิ่งปกป้องคุ้มครองประเทศไทย
เจ้าอนุวงศ์ทรงสร้างวัดขึ้นใหม่ใน พ.ศ. 2359 พร้อมให้สร้างพระพุทธรูปองค์ใหม่ขึ้นแทนที่พระแก้วมรกตที่ถูกนำไป อย่างไรก็ตาม วัดนี้ถูกทำลายอีกครั้งใน พ.ศ. 2371 เมื่อเจ้าอนุวงศ์ก่อกบฏต่อสยามเพื่อแยกตัวเป็นเอกราช และเวียงจันทน์ถูกกองทัพสยามทำลาย ชาวฝรั่งเศสสร้างวัดนี้อีกครั้งใน พ.ศ. 2479–2485 ซึ่งเป็นช่วงที่ลาวตกเป็นอาณานิคมฝรั่งเศส ถึงแม้จะมีแบบตามวัดเก่า แต่วัดใหม่มีอุโบสถแบบกรุงเทพฯ ในช่วงคริสต์ศตวรรษที่ 19 ในคริสต์ทศวรรษ 1970 วัดนี้ได้รับการเปลี่ยนเป็นพิพิธภัณฑ์ แล้วบูรณะอีกครั้งใน พ.ศ. 2536
ภาพ

ประตูไปยังพระอุโบสถ
พระสงฆ์ที่หอพระแก้ว
พระพุทธรูปปางนั่ง
บันไดทางเข้า
ข้างหน้า
แหล่งข้อมูลอื่น

Hor Pha Keo Museum เก็บถาวร 2015-09-10 ที่ เวย์แบ็กแมชชีน
17°57′41″N 102°36′42″E﻿ / ﻿17.96139°N 102.61167°E﻿ / 17.96139; 102.61167
1 2 3  "Vientiane Municipality". Official Website of Lao Tourism. คลังข้อมูลเก่าเก็บจากแหล่งเดิมเมื่อ 26 October 2013. สืบค้นเมื่อ 2 December 2012.
1 2  Andrew Burke, Justine Vaisutis (2007). Laos. Lonely Planet. p. 95. ISBN 978-1741045680.{{cite book}}:  CS1 maint: uses authors parameter (ลิงก์)
↑  Marc Askew; Colin Long; William Logan (2006). Vientiane: Transformations of a Lao landscape. Taylor & Francis Ebooks. ISBN 9781134323647.
↑  "Ho Phra Keo". Old Stones.
พระพุทธรูปปางยืน
รีบีน ซูลากอ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เรบิน เฆาะรีบ ซูลาก้า อัดฮามัด
วันเกิด:   (1992-04-12) 12 เมษายน ค.ศ. 1992 (32 ปี)
สถานที่เกิด:  คีร์คูก อิรัก
ส่วนสูง:  1.93 m (6 ft 4 in)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  Schaffhausen
สโมสรเยาวชน
:  เอสกิลสตูนาซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2010–2012 |  เอสกิลสตูนาซิตี |  53 |  (4) |
| 2013 |  ดาลเคิร์ด |  21 |  (0) |
| 2014 |  ลุงสกิล |  20 |  (0) |
| 2015 |  ซีเรียนสกา |  9 |  (0) |
| 2015 |  → เอเอฟซี ยูไนเต็ด (ยืม) |  5 |  (0) |
| 2016–2017 |  เอลเวรัม |  35 |  (1) |
| 2017–2018 |  อัลมัรคียะฮ์ |  22 |  (1) |
| 2018 |  อัลเคาร์ |  14 |  (1) |
| 2019 |  อัชชะฮานียะฮ์ |  7 |  (2) |
| 2019 |  ราดนิกินิซ |  13 |  (0) |
| 2020–2021 |  อาร์ดาคาร์ดซาลี |  12 |  (0) |
| 2021 |  เลฟสกีโซเฟีย |  5 |  (0) |
| 2021–2023 |  บุรีรัมย์ ยูไนเต็ด |  71 |  (1) |
| 2023–2024 |  Brommapojkarna |  4 |  (0) |
| 2024 |  เอฟซีโซล |  3 |  (0) |
| 2024– |  Schaffhausen |  0 |  (0) |
ทีมชาติ‡
| 2015– |  อิรัก |  38 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 เมษายน 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 25 มกราคม 2024
รีบีน ซูลากอ (อาหรับ: ريبين سولاقا, เกิด 12 เมษายน 1992) เป็นนักฟุตบอลชาวสวีเดน-อิรักเชื้อสายอัสซีเรียและนิกายแคลเดียนคาทอลิก ปัจจุบันเล่นให้กับSchaffhausenในสวิสแชลเลนจ์ลีก เขาเคยเล่นในตำแหน่งกองหลังให้แก่บุรีรัมย์ ยูไนเต็ดและเล่นให้แก่ทีมชาติอิรัก เขาเป็นหนึ่งในผู้เล่นที่มีความสูงมากที่สุดในทีมชาติ โดยสูง 1.93 เมตร (6 ฟุต 4 นิ้ว) มีความโดดเด่นในด้านความแข็งแกร่งและการผ่านบอล
สโมสรอาชีพ

ซูลากอเริ่มต้นเล่นฟุตบอลกับสโมสรเอสกิลสตูนาซิตี ซึ่งเขาได้ลงเล่นให้กับทีมชุดใหญ่ด้วยวัยเพียง 15 ปี ต่อมาหลังจบฤดูกาล 2012 เขาตัดสินใจไม่ต่อสัญญากับสโมสร และย้ายไปดาลเคิร์ดในฤดูกาล 2013 ต่อมาในเดือนมกราคม ค.ศ. 2014 เขาเซ็นสัญญาสามปีกับสโมสรกีฬาลุงสกิล และในเดือนกุมภาพันธ์ ค.ศ. 2015 เขาเซ็นสัญญากับสโมสรฟุตบอลซีเรียนสกา แต่ในเดือนสิงหาคมปีเดียวกัน เขาถูกปล่อยยืมตัวให้กับเอเอฟซี ยูไนเต็ด AFC United.
สโมสรอาชีพ > เอลเวรัม

ซูลากอเซ็นสัญญากับสโมสรเอลเวรัมในลีกนอร์เวย์เมื่อฤดูกาล 2016 เขาพาทีมเลื่อนชั้นสู่ลีกระดับสองได้สำเร็จ และได้ขยายสัญญากับทีมไปจนถึงฤดูกาล 2017 อย่างไรก็ตาม เขาย้ายออกจากสโมสรในช่วงกลางฤดูกาลและย้ายไปเล่นในกาตาร์
สโมสรอาชีพ > อัลมัรคียะฮ์

วันที่ 9 กรกฎาคม ค.ศ. 2017 ซูลากอเซ็นสัญญากับสโมสรอัลมัรคียะฮ์ในกาตาร์ เขาได้ลงเล่นนัดแรกให้กับสโมสรเมื่อวันที่ 16 กันยายน โดยได้ลงเล่นครบนาที 90 ช่วยให้ทีมเอาชนะทีมใหญ่อย่าง Al-Sadd อย่างพลิกความคาดหมาย นั่นทำให้เขามีชื่อติดทีมยอดเยี่ยมในลีกประจำสัปดาห์นั้น
สโมสรอาชีพ > ราดนิกินิซ

ซูลากอย้ายไปราดนิกินิซซึ่งอยู่ภายใต้การคุมทีมของ Milorad Kosanović เพื่อเสริมความแข็งแกร่งในแนวรับ เขาเซ็นสัญญากับสโมสรเซอร์เบียเมื่อวันที่ 30 สิงหาคม ค.ศ. 2019 หนึ่งวันก่อนที่ตลาดซื้อขายผู้เล่นจะปิด
สโมสรอาชีพ > บุรีรัมย์ ยูไนเต็ด

ในเดือนพฤษภาคม ค.ศ. 2021 ซูลากอได้ย้ายมาบุรีรัมย์ ยูไนเต็ดในไทยลีก และได้ทำการเปิดตัวกับสโมสรอย่างเป็นทางการเมื่อวันที่ 6 สิงหาคม โดยเขาจะสวมเสื้อหมายเลข 22 ต่อมาในวันที่ 19 มกราคม ค.ศ. 2022 เขาทำประตูแรกในนามสโมสรในการแข่งขันช้าง เอฟเอคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะแชมป์เก่าอย่างลีโอ เชียงราย ยูไนเต็ดไปได้ 4–1 ผ่านเข้าสู่รอบก่อนรองชนะเลิศได้สำเร็จ
ทีมชาติ

วันที่ 12 มิถุนายน ค.ศ. 2015 ซูลากอลงเล่นนัดแรกให้กับทีมชาติอิรักในนัดที่บุกไปแพ้ญี่ปุ่น 4–0 ที่โยโกฮามะ ต่อมา เขาได้ลงเล่นให้กับทีมชาติในฟุตบอลโลก 2018 รอบคัดเลือก และมีชื่อติดทีมชาติชุดลุยศึกเอเชียนคัพ 2019
วันที่ 20 กุมภาพันธ์ ค.ศ. 2022 เขาประกาศเลิกเล่นทีมชาติด้วยเหตุผลส่วนตัว แต่ต่อมาเขากลับมารับใช้ทีมชาติอีกครั้งเมื่อวันที่ 16 สิงหาคม ค.ศ. 2023. และสามารถทำประตูแรกให้กับทีมชาติอิรักได้ในการแข่งขันเอเชียนคัพ 2023
ชีวิตส่วนตัว

ซูลากอเกิดที่ชานเมืองอันกาวาในอัรบีล ประเทศอิรัก เขามีเชื้อสายอัสซีเรีย ต่อมาใน ค.ศ. 2002 เขาในวัย 10 ปี ได้ย้ายไปสวีเดนพร้อมกับครอบครัว
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2021–22 | ไทยลีก | 26 | 0 | 5 | 1 | 4 | 0 | 1 | 0 | — | — | 36 | 1 |
| บุรีรัมย์ ยูไนเต็ด | 2022–23 | ไทยลีก | 25 | 0 | 5 | 0 | 4 | 0 | 0 | 0 | 1 | 0 | 35 | 0 |
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
↑  ลงเล่นในไทยแลนด์แชมเปียนส์คัพ
เกียรติประวัติ

ไทยลีก: 2564–65, 2565–66
ไทยเอฟเอคัพ: 2564–65
ไทยลีกคัพ: 2564–65, 2566–66
เกียรติประวัติ > ทีมชาติ

ฟุตบอลชิงถ้วยพระราชทานคิงส์คัพ : 2566
แหล่งข้อมูลอื่น

ข้อมูลของ รีบีน ซูลากอ ที่ ซ็อกเกอร์เวย์
| ด ค กทีมยอดเยี่ยมของไทยลีก ฤดูกาล 2564–65 |
| --- | --- |
 GK: กัมพล   DF: ธีราทร  DF: อีเวร์ตง  DF: ซูลากอ  DF: สันติภาพ    MF: ปกรณ์  MF: วีระเทพ  MF: เชาว์วัฒน์    FW: ศุภชัย  FW: ฮามิลตง  FW: เอเบร์ชี
สุลตานะห์ ฮัจญะห์ ฮามีนะห์ ฮามีดุน

| ฮามีนะห์ |
| --- | --- |

ราจาเปอร์ไมซูรีอากง
ดำรงพระยศ: 13 ธันวาคม ค.ศ. 2011 – 12 ธันวาคม ค.ศ. 2016
ก่อนหน้า: สุลต่านาห์ นูร์ ซาฮีราห์
ถัดไป: ตุนกู อาซีซะฮ์ อามีนะฮ์ ไมมูนะฮ์ อิสกันดารียะฮ์
สุลตานะห์แห่งรัฐเกอดะฮ์
ดำรงพระยศ: 21 พฤศจิกายน ค.ศ. 2004 – 11 กันยายน ค.ศ. 2017
ก่อนหน้า: สุลตานะห์บาฮิยาห์
ถัดไป: สุลตานะห์มาลิฮา
จิกปวนเบอซาร์แห่งรัฐเกอดะฮ์
ดำรงพระยศ: 21 มกราคม ค.ศ. 2018 – ปัจจุบัน
ก่อนหน้า: ตุ๊งกู่อำปัวอัสมา

พระราชสมภพ:  (1953-07-15) 15 กรกฎาคม ค.ศ. 1953 (71 ปี) บากันเซอไร, รัฐเปรัก, สหพันธรัฐมาลายา
คู่อภิเษก: สมเด็จพระราชาธิบดีสุลต่านตวนกู อับดุล ฮาลิม มูอัซซัม ชาห์ (2518-2560)
ราชวงศ์: ราชวงศ์เกอดะฮ์
พระราชบิดา: ฮัจญี ฮามีดุน ตายิบ
พระราชมารดา: อิสมา โมฮามัด
ศาสนา: อิสลามนิกายซุนนี
สมเด็จพระราชินีตวนกู สุลตานะห์ ฮัจญะห์ ฮามีนะห์ ฮามีดุน หรือ จิกปวนเบอซาร์ ฮัจญะห์ ฮามีนะห์ บินตี ฮัจญี ฮามีดุน (มลายู: Sultanah Haminah Hamidun; พระราชสมภพ: 15 กรกฎาคม พ.ศ. 2496) ทรงเป็นอดีต รายาประไหมสุหรีอากงแห่ง มาเลเซีย และสุลตานะห์แห่งรัฐเกอดะฮ์ องค์ ที่ 14
ประสูติ

ฮัจญะห์ ฮามีนะห์ ฮามีดุน ประสูติเมื่อวันที่ 15 กรกฎาคม พ.ศ. 2496 ที่เมืองบากันเซอไร รัฐเปรัก เป็นธิดาคนที่สี่ในบรรดาบุตรทั้งเจ็ดของฮัจญี ฮามีดุน ตายิบ กับอิสมา โมฮามัด สำเร็จการศึกษาจากโรงเรียนเอสเค มาตัง จลูตง และโรงเรียนเอสเอม อิงเงริส บากัน ซไร
อภิเษกสมรส

ฮัจญะห์ ฮามีนะห์ ฮามีดุน อภิเษกสมรสกับสมเด็จพระราชาธิบดีสุลต่านตวนกู อับดุล ฮาลิม มูอัซซอม ชาห์ สุลต่านแห่งรัฐเกอดะฮ์ มีพระราชโอรสธิดาด้วยกัน 3 พระองค์
พระเกียรติยศ > พระอิสริยยศ

ฮามีนะห์ บินติฮามีดุน (15 กรกฎาคม พ.ศ. 2496 — 25 ธันวาคม พ.ศ. 2518)
พระมเหสีฮามีนะห์ บินติฮัจญีฮามีดุน (25 ธันวาคม พ.ศ. 2518 — 21 พฤศจิกายน พ.ศ. 2546)
สุลตานะห์ ฮัจญะห์ ฮามีนะห์ (21 พฤศจิกายน พ.ศ. 2546 — 13 ธันวาคม พ.ศ. 2554)
สมเด็จพระราชินีตวนกู สุลตานะห์ ฮัจญะห์ ฮามีนะห์ ฮามีดุน (13 ธันวาคม พ.ศ. 2554 — 12 ธันวาคม พ.ศ. 2559)
สุลตานะห์ ฮัจญะห์ ฮามีนะห์ (12 ธันวาคม พ.ศ. 2559 — 11 กันยายน 2560)
เชปูวันเบซาร์ ดาโต๊ะ เซรี ฮุตามา ฮัจญะ ฮามีนะห์ บินติฮัจญีฮามีดุน (21 มกราคม พ.ศ. 2561 — ปัจจุบัน)
พระเกียรติยศ > เครื่องราชอิสริยาภรณ์

มาเลเซีย
พ.ศ. 2556 -  เครื่องราชอิสริยาภรณ์มงกุฏแห่งอาณาจักร (Order of the Crown of the Realm)
รัฐเกอดะฮ์
เครื่องราชอิสริยาภรณ์พระราชวงศ์เกอดะฮ์ (Royal Family Order of Kedah)
เครื่องราชอิสริยาภรณ์วงศ์ฮาลิมีแห่งเกอดะฮ์ (Halimi Family Order of Kedah)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น
พ.ศ. 2556 -  เครื่องราชอิสริยาภรณ์รัตนมงกุฎ ชั้นที่ 1 มงกุฎดอกพอโลเนีย
ไทย
พ.ศ. 2556 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
อิจญ์ติฮาด

อิจญ์ติฮาด (อาหรับ: اجتهاد, อังกฤษ: Ijtihad) ทางภาษา คือ การใช้ความพยายามและความสามารถ  ทางวิชาการศาสนา คือ การใช้ความพยายามเกี่ยวกับตัวบทหลักฐานเพื่อวิเคราะห์และวินิจฉัยกำหนดบทบัญญัติ
กฎบัญญัติของศาสนาอิสลาม มาจากพระผู้เป็นเจ้า (อัลลอฮฺ) ที่บัญญัติมาทางพระดำรัสหรืออัลกุรอาน และความรู้อีกส่วนหนึ่งที่ประทานให้แก่นบีมุฮัมมัด ที่เรียกว่า ซุนนะฮฺ หรือ หะดีษ  ซึ่งทั้งอัลกุรอานและหะดีษ เป็นคำสอนอันบริสุทธิ์จากพระผู้เป็นเจ้า ซึ่งประกอบไปด้วยความรู้เกี่ยวกับสัจธรรมที่มาที่ไปและความเป็นจริงของโลกและชีวิตมนุษย์ทุกคน มีเนื้อหาเกี่ยวกับข้อเท็จจริงทางธรรมชาติ ข้อเท็จจริงเกี่ยวกับสิ่งเร้นลับ การเกิดการตาย เป้าหมายของการมาอยู่บนโลกและทางรอดของชีวิต และก็มีส่วนที่เป็นกฎหมายหรือบทบัญญัติ ที่มนุษย์พึงปฏิบัติต่อพระเจ้า พึงปฏิบัติต่อมนุษย์ และการปกครองสังคม
กฎหมายนี้ในภาษาอาหรับเรียกว่า "ชารีอะฮฺ" ซึ่งมีที่มาคือ
อัลกุรอาน
หะดีษ
อิจมาอฺ (มติเอกฉันท์ของบรรดาปราชญ์)
กิยาส (เทียบเคียงตัวบทและฎีกาสมัยของท่านนบีและสาวก)
บรรดาปราชญ์ของอิสลามนั้นเรียกว่า "อุละมาอฺ"(ผู้รู้) ซึ่งจะมีส่วนหนึ่งที่มีคุณสมบัติเป็น "มุจญ์ตะฮิด"
มุจญ์ตะฮิด (อาหรับ: مجتهد, อังกฤษ: Mujtahid) หมายถึง ผู้ที่สามารถทำการอิจญ์ติฮาดได้ คือ ผู้มีคุณธรรม มีความเชี่ยวชาญในภาษา มีความรู้ในอัลกุรอานและหะดีษอย่างลึกซึ้ง รู้ความหมายและที่มาที่ไปของบัญญัติตลอดจนเป้าหมาย มีความรู้ในประวัติของนบีและบรรดาสาวก ตลอดจนฎีกาต่างๆในแต่ละยุคสมัยเป็นอย่างดี นอกจากนั้นก็ยังมีความรู้ทางสังคม การเมือง และความรู้รอบตัวอื่นๆอีกด้วย
ฉะนั้นเหตุการณ์หรือสิ่งใหม่ที่ไม่มีปรากฏในสมัยของท่านนบีและสาวก บรรดามุจญ์ตะฮิดจะทำการวินิจฉัยหรืออิจญ์ติฮาดเพื่อกำหนดบัญญัติให้ผู้คนถือปฏิบัติ เนื่องจากกฎหมายอิสลามหรือชารีอะฮฺนั้น มีคำสั่งโดยกว้างๆครอบคลุมตลอดไปทุกยุคทุกสมัย และบังคับใช้จนถึงวันสิ้นโลก
"ฟัตวา" หมายถึง การชี้คำตอบในปัญหาศาสนา หรือการให้คำตัดสินเกี่ยวกับบัญญัติ
"มุฟตี" หมายถึง ผู้ตอบปัญหาศาสนา หรือผู้ให้คำตัดสินในเรื่องบัญญัติ ซึ่งคุณสมบัติของมุฟตีนั้นต้องเป็นผู้ที่มีความเข้าใจอย่างแตกฉานเกี่ยวกับอัลกุรอานและสุนนะฮฺ มีความเชี่ยวชาญด้านภาษาอาหรับ มีความรอบรู้ศาสตร์ที่ว่าด้วยชีวิตและสังคมมนุษย์ มีสติปัญญาอันเฉียบแหลมกอปรกับความรู้ความสามารถในการเข้าถึงแก่นแห่งศาสนบัญญัติได้อย่างถูกต้องและแม่นยำ
กรณีหากเกิดขัดแย้ง หรือเข้าใจศาสนาไม่ตรงกัน ให้มุสลิมนั้นกลับไปที่อัลกุรอานและหะดีษ และละทิ้งเรื่องที่คลุมเครือ
ส่วนกรณีปัญหาขัดแย้งระหว่างบุคคล ให้ยุติที่คำตัดสินของศาล (กอฎี หรือในเมืองไทยเรียกดาโต๊ะ)
อัลละฮ์เปอลีฮารากันซุลตัน

| คำแปล: ขอพระเจ้าทรงพิทักษ์องค์สุลต่าน |
| --- | --- |
Allah Peliharakan Sultan الله فليهاراكن سلطن
เพลงชาติของ บรูไน
เนื้อร้อง: ยูรา ฮาลิม, ค.ศ. 1947
ทำนอง: อาวัง ฮาจี เบอซาร์ บิน อาวัง ซากัป, ค.ศ. 1947
รับไปใช้: 1 มกราคม ค.ศ. 1984

ตัวอย่างเสียง
อัลละฮ์เปอลีฮารากันซุลตัน (บรรเลงโดย U.S. Navy Band)ไฟล์ ช่วยเหลือ
 
เพลงชาติเนอการาบรูไนดารุสซาลาม มีชื่อว่า อัลละฮ์เปอลีฮารากันซุลตัน (มลายู: Allah Peliharakan Sultan; الله فليهاراكن سلطن, "ขอพระเจ้าทรงพิทักษ์องค์สุลต่าน") ประพันธ์เนื้อร้องเป็นภาษามลายูโดยเปองีรัน ฮาจี โมฮาเม็ด ยูซุฟ บิน เปองีรัน อับดุล ราฮิม (ต่อมาได้รับการพระราชทานบรรดาศักดิ์เป็นยัง อามัต มูเลีย เปองีรัน เซอเตีย เนอการา เปองีรัน ฮาจี โมฮาเม็ด ยูซุฟ บิน เปองีรัน อับดุล ราฮิม) รู้จักกันในนามปาากกว่า ยูรา ฮาลิม และทำนองโดยอาวัง ฮาจี เบอซาร์ บิน ซากัป เมื่อ ค.ศ. 1947 เพลงนี้ประกาศใช้เป็นเพลงชาติบรูไนในอารักขาของอังกฤษเมื่อ ค.ศ. 1951 หลังเป็นเอกราชจากสหราชอาณาจักร จึงนำมาเป็นเพลงชาติบรูไนตั้งแต่วันที่ 1 มกราคม ค.ศ. 1984
คำร้อง

| ภาษามลายูอักษรรูมี | ภาษามลายูอักษรยาวี | สัทอักษรสากล | ถอดเสียงเป็นอักษรไทย | คำแปลภาษาไทย |
| --- | --- | --- | --- | --- |
| Ya Allah lanjutkanlah Usia  Kebawah Duli Yang Maha Mulia  Adil berdaulat menaungi nusa  Memimpin rakyat kekal bahagia  Hidup sentosa Negara dan Sultan  Ilahi selamatkan Brunei Darussalam | يا الله لنجوتکنله اوسيا  کباوه دولي يڠ مها مليا  عاديل بردولت مناءوڠي نوسا  مميمڤين رعيت ککل بهاݢيا  هيدوڤ سنتوسا نݢارا دان سلطان  الهي سلامتکن بروني دارالسلام‎ | [ja aɫ.ɫah lan.d͡ʒut̚.kan.lah u.si.a]  [kə.ba.wah du.li jaŋ ma.ha mu.li.a]  [a.dil bər.dau̯.lat̚ mə.nau̯.ŋi nu.sa]  [mə.mim.pin rak̚.jat̚ kə.kal ba.ha.gi.a]  [hi.dup̚ sən.to.sa nə.ga.ra dan sul.tan]  [i.la.hi sə.la.mat̚.kan bru.nai̯ da.rus.sa.lam] | ยา อัลละฮ์ ลันจุตกันละฮ์ อูเซีย  เกอบาวะฮ์ ดูลี ยัง มาฮา มูเลีย  อาดิล เบอร์เดาลัต เมอเนางี นูซา  เมอมิมปิน ระก์ยัต เกอกัล บาฮาเกีย  ฮีดุป เซินโตซา เนอการา ดัน ซุลตัน  อีลาฮี เซอลามัตกัน บรูไน ดารุซซาลัม | ขอพระอัลเลาะห์ทรงอวยพรแด่พระองค์  จงทรงพระเจริญยิ่งยืนนาน  จงทรงปกครองราชอาณาจักรโดยธรรมและความสง่างาม  และจงทรงนำปวงชนให้เป็นสุขอยู่ชั่วกาลนานเทอญ  ขอสันติภาพจงมีแด่ราชรัฐและองค์สุลต่าน  ขอพระผู้เป็นเจ้าของข้าได้ทรงพิทักษ์บรูไน นครแห่งสันติด้วยเถิด |